Tiger speel saam met Rory, Brooks | Netwerk24
Tiger speel saam met Rory, Brooks
14 Julie 2020 09:26
Tiger Woods het sedert Februarie nie mededingende gholf gespeel nie. Foto: Getty Images
Die 44-jarige verdedigende Meesters-kampioen skort een oorwinning vir ’n PGA-rekord van 83 seges. Hy het in Februarie laas meegeding voordat rugprobleme hom langs die kantlyn gelaat het.
Woods het die Memorial-titel, een van die toernooie met die hoogste profiel in die PGA-reeks buiten die vier majors, reeds ’n rekord-vyf-keer gewen.
Die gholfsterre Rory McIlroy en Brooks Koepka. Foto: Getty Images
Sy Amerikaanse landgenoot Koepka sal ook graag sy beste spelpeil wil herwin nadat hy by verlede week se Workday Charity-toernooi onder die valbyl beland het.
Noord-Ierland se McIlroy, die wêreld se voorste speler, sal self poog om nog ’n titel vir die seisoen in te palm nadat hy by die WGC-HSBC-kampioenskap geseëvier het.
Die Memorial is die tweede van agtereenvolgende toernooie by Ohio se Muirfield Village-baan. Die twee mees onlangse PGA-wenners, Bryson DeChambeau en Collin Morikawa, ding ook mee.
Die Amerikaanse gholfster Phil Mickelson sal vir die 20ste keer in die Memorial-toernooi speel. – Reuters
Meer oor: Tiger Woods | Koronavirus | Gholf | Pga | Covid-19